Muggensturm

Muggesturm (amtlich Muggensturm) isch e Gmai im Landkrais Raschdi z Bade-Wirttebärg. D Gmai het 6103 Iiwohner (Stand: 31. Dezember 2024). Geografi Muggesturm lit am Federbach in dr Rhineweni am Fuß vum Nordschwarzwald. Dr Bann bsteht us 54,3 % Landwirtschaftsflechi, 17,2 % Wald, 24,2 % Sidlungsflechi un 4,2 % sunschtiger Flechi. D Nochbergmaine vun Muggesturm sin Bietje, Malsch, Bihl, Kuppene un Raschdi. Gmaindsgliderung Zu Muggesturm ghert newem glichnamige Dorf au no dr Wohnblatz Ziegelhütte in der Steinhardt. Gschicht Muggesturm isch zum erschte Mol gnännt worre anne 1193 as Mugetstrum. 1219 isch beleit, dass s Dorf de Ebersteiner ghert het. Im Johr 1298 het de Grof Heinrich vun Eberstein si Hof vun Eichelbach, hit e Wischtung uf em Bann vun Muggesturm, uf Muggesturm gleit. Awer schun 1387 het de starik verschuldet Grof Wolf vun Eberstein d Burig un d Stadt Muggesturm an Markgrof vun Bade verkauft. Verwaltung Muggesturm het mit dr Stadt Raschti un dr Gmaine Etje, Iffeze un Steimure e Verwaltungsgmainschaft verinbart. Vegt un Burgermaischter Dialäkt Dr Dialäkt vun Muggesturm ghert zum Owerrhinalemannisch. Im Dialäkt vun Muggesturm sin mhd. ie, üe un uo monophthongiert, d. h. mer sait Bruuder statt 'Brueder' un miid statt 'mied'. Muggesturm isch e Belegort vum SSA gsii (RA-4). Bauwerk Katholischi Kirich „Maria Kinigin vun de Ängel“ (ingweit 1907) Evangelischi Kirich „Zum gute Hirt“ (ingweit 1953) Ehmoligi Neiapostolischi Kirich (1966) St. Margarethenkapell (10. Jh.) Literatur Ernst Schneider: Muggensturm: Ein Dorf erinnert sich. twp druck + verlag, Muggensturm 1985. Christian Jung, Ernst Schneider: Tradition durch Erinnerung - Die Geschichte von Muggensturm. verlag regionalkultur, 2019, ISBN 978-3-95505-126-6 Weblink www.muggensturm.de Fußnote